gl gl gl gl gl gl en gl gl en en gl gl vi en gl gl gl en gl la gl es gl gl gl gl gl gl gl gl gl gl gl gl gl gl gl gl gl gl gl gl gl war gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl it gl it it gl gl gl gl gl en en gl en gl gl da gl gl gl gl gl gl de la gl es gl gl gl gl gl gl gl gl gl gl sv gl gl gl gl gl gl gl gl gl en gl gl gl it gl gl gl en gl es it gl gl it gl gl gl gl gl gl gl gl gl gl gl gl gl gl
Deputación de A Coruña :: Ficha Nova
RPT, cadro de persoal e organigrama
Pregos tipo e documentos
Modelos de carteis de obras
EUROPE DIRECT A Coruña organiza formación en liña para atraer e impulsar iniciativas europeas nos concellos da provincia
19 de Setembro de 2022
• A formación en liña abordará o programa Interreg de cooperación territorial da Unión Europea e o Corpo Europeo de Solidariedade, dirixido a actividades de voluntariado para a mocidade
• Os cursos celebraranse no mes de outubro e están dirixidos a persoal responsable de políticas municipais
O centro EUROPE DIRECT A Coruña programa dous cursos de formación en programas europeos para o mes de outubro, dirixidos a ampliar a capacitación do persoal técnico dos concellos da provincia da Coruña na xestión e deseño de proxectos europeos e, así, atraer e impulsar novas iniciativas europeas no territorio. Nesta ocasión, a formación en liña centrarase no programa Interreg de cooperación territorial da Unión Europea e o Corpo Europeo de Solidariedade, unha liña do programa Erasmus Plus que promove os voluntariados, formación ou axuda humanitaria entre a mocidade.
O curso sobre o programa Interreg busca amosar ás entidades locais da provincias as opcións existentes para avanzar na cooperación territorial. Ao longo de cinco horas de formación, o persoal dos concellos poderá coñecer as áreas de actuación de Interreg, os requisitos e as esixencias para participar, os enfoques que deben ter os proxectos e as últimas novidades do programa. Ademais, haberá unha sesión a cargo da Oficina de Transferencia de Resultados de la Investigación (OTRI) da Universidade da Coruña na que presentará os seus servizos e tamén propostas de colaboración. Celebrarase os días 3, 5, e 6 de outubro en horario de mañá.
A formación sobre o Corpo Europeo de Solidariedade achegará a persoal responsable de centros de información xuvenil ou de políticas para a mocidade unha visión práctica das accións que se poden desenvolver neste programa. O programa abordará os proxectos de mobilidade xuvenil posibles e as súas prioridades temáticas, sen esquecer o proceso de redacción, presentación e rexistro destas. O curso ten unha duración de seis horas, divididas en tres xornadas en liña nos días 18, 19 e 20 de outubro.
As prazas para ambas formacións, que son gratuítas, están limitadas a 30 persoas e é imprescindible o rexistro.
Para información complementaria, pódese contactar a través do correo electrónico europedirect@dacoruna.gal, ou ben, no número de teléfono 981 080 331.
en toda a web
Pode que atopes interesante algún destes contidos:
Conservatorio Profesional de Danza
Atopa o que necesitas
2022 © Deputación Provincial de A Coruña. Todos os dereitos reservados
Localización Directorio Política de privacidade Aviso legal Mapa da web